tomron87/hebrew-wikipedia-sentences-corpus huggingface dataset:
אוקטובר 2007 - TV 2 רוכשת נתח מ-Momondo.com, ויחד עמו משיקה מנוע חיפוש לטיסות, מלונות והצעות לנסיעות בכל רחבי העולם.
28 באפריל 2008 - מועצת המנהלים מאמצת תוכנית התייעלות ומשמעותה פיטורי 136 עובדים והפחתה בהשקעה ברדיו.
5 באוגוסט 2008 - האיחוד האירופי מודה כי TV 2 נמצאת בקשיי נזילות חריפים ולא יכולה לקבל הלוואות מבנקים, אם כי היא יכול להסתייע בהלוואה מהמדינה על מנת להבטיח את המשך קיום התחנה.
במקביל, מתבצעת עבודה על תוכנית ארגון מחדש של הרשת.
9 בינואר 2009 - לאחר כמה חודשים של בדיקת עתיד הרשת, מוחלט באמצעות הסכם פוליטי רחב, כי יתאפשר לרשת לגבות דמי מנוי החל מ-2012. ההסכם ממתין לאישור האיחוד האירופי.
1 בנובמבר 2009 - מופסקים השידורים האנלוגיים בדנמרק, שמבוצעים ללא בעיות משמעותיות.
מ-1 בנובמבר 2009 כל שידורי הטלוויזיה הדנית הפכו לדיגיטליים עם תקן DVB-T.
באותו הזמן, החליטו ברשת שלא להצפין את הערוץ הראשי שלהם, אך TV 2 ZULU, TV 2 CHARLIE, TV 2 FRI, TV 2 NEWS ו-TV 2 SPORT הם ערוצים שניתנים לצפייה דרך תשלום דמי מנוי בלבד.
על אף ששידורי TV 2 שודרו בחינם, גם הערוץ הראשי הפך לערוץ בתשלום, תמורת תשלום של 12.5 קרונות דניות מדי חודש, יחד עם רכישה או השכרה של כרטיס פענוח.
בדרום שוודיה וצפון גרמניה, שם מתגוררים דנים, היווה הדבר קושי משמעותי בקליטת הערוצים, כיוון שהמנויים צריכים לכתוב לכתובת דואר דנית על מנת להזמין כרטיס מפענח.
TV 2 Zulu - החלה לשדר ב-15 באוקטובר 2000 כערוץ השני של TV 2, שקהל היעד שלה הוא בני 15-40. ניתן לצפות בערוץ באמצעות תשלום דמי מנוי יחד עם התשלום לספק הטלוויזיה כמו כן ניתן לצפות בערוץ באמצעות Play2.
TV 2 Charlie - החלה לשדר ב-1 באוקטובר 2004, והיא מיועדת לקהל מבוגר.
ניתן לצפות בערוץ באמצעות תשלום דמי מנוי יחד עם התשלום לספק הטלוויזיה כמו כן ניתן לצפות בערוץ באמצעות Play2.
TV 2 News - החלה לשדר ב-1 בדצמבר 2006. בערוץ משודרות חדשות ותוכניות אקטואליה 24 שעות ביממה.
TV 2 HD - החלה לשדר בינואר 2012. משדרת תוכניות זהות לאלו המשודרות בערוץ הראשי של TV 2, אך בגרסת HD.
TV 2 Fri - החלה לשדר ב-5 במאי 2013. זהו ערוץ סגנון החיים של TV 2. בערוץ משודרות תוכניות אוכל, טבע ובסגנון "עשה זאת בעצמך".
TV 2 Sport - החלה לשדר ב-9 בינואר 2015. בניגוד לערוץ הספורט הישן, ששייך ל-MTG, הערוץ הזה נמצא בבעלות מלאה של TV 2.
TV 2 BUSINESS - החלה לשדר ב-17 במאי 2016 וקהל היעד שלה הוא בעיקר אנשי עסקים.
עם זאת, הערוץ נסגר לאחר 7 חודשים.
+תחנת טלוויזיהאזור שידורTV Sydדרום יוטלנד כולל דרום שלזוויגTV 2/FynפיןTV 2/Østמערב שלןTV 2/Nordצפון יוטלנד, גרינלנד ואיי פארוTV 2/Lorryצפון שלן וקופנהגןTV/Midt-Vestמרכז ומערב יוטלנדTV 2/Østjyllandמזרח יוטלנדTV 2/Bornholmבורנהולם
בימי חול, שידורי TV 2 מתחילים עם Go'morgen Danmark (מילולית: בוקר טוב דנמרק), תוכנית הבוקר היחידה בדנמרק המשודרת בבוקר בסגנון תוכנית אירוח.
אחר הצוהריים מורכבים שידורי הערוץ בעיקר מסדרות דרמה אמריקאיות ומסיטקומים.
התחנות האזוריות משדרות מבזקים בשעות אלו ובשעות הערב, כמו גם שידור מהדורה ארוכה יותר בשעה 19.30.
רוב שידורי הערוץ לא הופקו בדנמרק, כמו גם ראיונות שנערכו במקור בשפה זרה (למשל חדשות ותוכניות בענייני היום) שמוצגים בשפה המקורית שלהם עם תרגום דני.
היוצאת מן הכלל הוא סדרה מונפשת לילדים ששפתה היא דנית.
מבחינה היסטורית, TV 2 מומנה בידי תשלום אגרת טלוויזיה ופרסום.
עם זאת, בעוד ערוצים אזוריים עדיין משתמשים חלקית במימון זה, מימון הערוץ הראשי מאגרת הטלוויזיה הסתיים ביולי 2004.
מדובר בסוג של מימון כפול, כאשר יחד עם סיוע כספי משמעותי מהמדינה, ופרסומות, שנמצא בבדיקת האיחוד האירופי בהאשמה כי מימון כפול מהווה סיוע ממשלתי לא חוקי.
TV 2 היא עודנה חברה בבעלות המדינה, על אף שנעשו ניסיונות להפריטה.
ממשלת אנדרס פוג ראסמוסן הבטיחה בשנת 2001 כי תעשה זאת, אך לא הצליחה למצוא קונה שיענה על כל התנאים שנדרשו.
בשנת 2004 נעשה ניסיון לשוב ולמכור את החברה, אך ללא הצלחה.
על TV 2 נמתחת ביקורת לעיתים קרובות על היותה מאוזנת פחות בתחום החדשות מאשר DR, על אף שחוקרים מאוניברסיטת דרום דנמרק חקרו ומצאו כי אין הבדל שיטתי בנימה ובדרך הסיקור של פוליטיקאים מסוימים.
כמו כן נמתחה עליה ביקורת על שידור מידע כוזב על מה שנקרא:
כנופיית טריפל A בשנת 2005
על גלולת היסמין בשנת 2007
כאשר תוכנית הבוקר Go'morgen Danmark איבדה את אמינותה כאשר ניסתה להוכיח שהמידע בוויקיפדיה אינו אמין בשנת 2009.
TV 2 News הוא ערוץ חדשות טלוויזיוני דני בבעלותה של חברת TV 2, והחל לשדר ב-1 בדצמבר 2006. זהו אחד מערוצי החדשות הראשונים המשדרים 24 שעות ביממה בדנית.
ב-31 במרץ 2008 החל הערוץ לשדר בפורמט מסך רחב ביחס מסך 16:9, יחד עם אריזה גרפית חדשה.
TV 2 News הוא ערוץ החדשות הארצי הראשון בדנמרק, שמשדר 24 שעות ביממה, והערוץ החמישי של חברת TV 2 הדנית.
השקת הערוץ פורסמה בציבור במאי 2006. הערוץ עלה לאוויר ב-1 בדצמבר 2006 בשעה 12.00 וניתן לצפות בו דרך Viasat, YouSee, Stofa ו-Boxertv, כמו גם דרך האינטרנט.
הערוץ ממומן חלקית באמצעות דמי מנוי ופרסומות.
לערוץ כ-100 עובדים בנמל הדרומי של קופנהגן.
בשנה הראשונה לפעילותו, הערוץ שידר מכתובת אחרת, שם שידר באמצעות ציוד שכור.
הערוץ משווק עצמו תחת הסלוגן "ראשון.
24 שעות ביממה", כמי שתמיד ראשון בפרסום ידיעות חדשות.
לערוץ היה גם בעבר מסוק, על מנת שיוכלו כתביו להגיע במהירות למוקדי ההתרחשות השונים.
הערוץ מרבה בשידורים חיים, ולעיתים קרובות מסקר אירועים פוליטיים ואחרים, כמו גם אירועים בינלאומיים, בשידור חי, למשל כאשר נשיא ארצות הברית או מזכ"ל האו"ם מכנסים מסיבות עיתונאים.
הערוץ השיק אריזה גרפית חדשה במרץ 2013, בה סמליל הערוץ, המעברונים הגרפיים והג'ינגלים חודשו.
על פי בדיקה שנערכה במאי 2018 נתפש ערוץ TV 2 News כאמין ביותר בדנמרק עם 80% שמאמינים לו, בדומה לשבע מדינות אירופאיות נוספות בהן כלי התקשורת האמין ביותר הוא השידור הציבורי.
הפריצה הגדולה של הערוץ הייתה במהלך שלושה לילות של התפרעויות בקופנהגן במרץ 2007. בתחילה, מדרוג הערוץ היה נמוך, אך בסוף 2007 ובחודשים הראשונים של 2008, שופר המדרוג של הערוץ.
1.2 מיליון צופים צפו בערוץ החדשות הדני בשבוע אחד, שיא לערוץ.
מאז אמצע 2008 מספר הצופים בערוץ עומד על 1.2-1.4 מיליון צופים בשבוע.
הערוץ משדר בשידור ישיר בימי חול משעה 6 בבוקר ועד חצות.
כמו כן משודר מגזין בסוף השבוע.
הערוץ משדר מדי יום תוכניות שבועיות בנושאים שונים:
"מחוץ לטירה" (יום שני) - שני פוליטיקאים יוצאים לבדוק את ההשלכות של המדיניות שלהם.
"ניתוח יום שלישי" (יום שלישי) - תוכנית ובה הדוברים לשעבר מייקל קריסטיאנסן ופיטר מוגנסן מנתחים את המגמות החשובות ביותר בפוליטיקה הדנית.
"חדשות-מדע" (יום רביעי) - תוכנית ובה מפורסמות החדשות הנפלאות, המרתקות והמדהימות ביותר מעולם המדע.
"תרבות של חדשות" (יום חמישי) - תוכנית ובה דנים בעולם התרבות.
בימים שני עד שישי משודרת בין השעות 23.00-00.00 מהדורת "חדשות הלילה" המתמקדת בסיכום אירועי היום ותחזית למחר.
TV 2 News מרבה לשדר חדשות בנושאי פיננסים.
במהלך היום אף משודרים שלושה מגזיני כלכלה שונים.
הסיקור הפיננסי מכי לעיתים קרובות ראיונות עם מנהלים עסקיים ופרשנים עסקיים, ואנליסטים בנקאיים משמשים לעיתים קרובות למתן פרספקטיבות וניתוחים בנושאים פיננסיים.
TV 2 News תכנן להשיק בשנת 2016 ערוץ טלוויזיה מבוסס אינטרנט שעוסק בתוכן פיננסי בלבד, בשיתוף Berlingske, שבשנת 2015 יצא מהפרויקט והשאיר אותו לערוץ בלבד.
TV 2 Chrlie הוא ערוץ טלוויזיה דני הנמצא בבעלות TV 2. הערוץ החל לשדר ב-1 באוקטובר 2004 והוא הערוץ השלישי ברשת השידור TV 2. קהל היעד של הערוץ הוא אנשים מבוגרים יחסית.
הערוץ ממומן מדמי צפייה ומפרסומות וניתן לצפות בו דרך ספקי הכבלים, הלוויין ודרך שירות השידור הדיגיטלי.
בתחילה הערוץ (יחד עם ערוצים TV 2 Zulu ו-TV 2 Film) היו זמינים רק דרך Canal Digital.
בינואר 2009 המתחרה Viasat החלה לשדר את הערוצים גם.
TV 2 נורווגיה הוא ערוץ טלוויזיה נורווגי בבעלות TV 2 Group.
הערוץ הוא שדרן הטלוויזיה המסחרית הגדול ביותר בנורווגיה.
בערוץ החלו לשדר שידורי ניסיון ב-13 בנובמבר 1991 וכעבור כשנה הושקו שידורי הערוץ רשמית ב-5 בספטמבר 1992. בשנת 1992 התקבל ערוץ TV 2 כחבר באיגוד השידור האירופי.
כמקובל, תוכניות בשפות זרות המשודרות בערוץ משודרות עם כתוביות, למעט דיבוב תוכניות לילדים.
בשנת 1990 אישר הפרלמנט הנורווגי, הסטורטינג, את הקמת ערוץ טלוויזיה אנלוגי פרטי נוסף.
המונופול של תאגיד השידור הנורווגי, ה-NRK, נשבר בשנות ה-80 של המאה ה-20 עם הקמת הערוצים הפרטיים הראשונים בלוויין.
הקבוצה "TV 2" שהוקמה על ידי מוציאים לאור נורווגים קיבלה את הרישיון לפיו היא תמומן רק משידור פרסומות וכי היא תוגבל על ידי NRK.
TV 2 החל את השידורים הרגילים שלו ב-5 בספטמבר 1992 עם שידור תוכניות כלליות.
על מנת לשדר לכולם, היה על הערוץ למלא את חובות השידור הציבורי, כמו למשל ש-50% מתוכניותיו יהיו מקוריות ושיתרום להפצת התוכן המקורי בנורווגיה.
עד מהרה הפך הערוץ למתחרה של NRK1. בתחילת שנות ה-2000 השיקה הקבוצה TV 2 סדרה של ערוצים נישתיים בכבלים ובלוויין.
שידורים בחדות גבוהה התקיימו לראשונה ב-25 ביוני 2009.
עם הפסקת השידורים האנלוגיים ב-2010 הערוץ הפך לפתוח.
מאז תחילת השידורים הדיגיטליים היבשתיים, ניתן לצפות בכל הערוצים הפרטיים הנורווגיים על ידי תשלום על חבילה בסיסית חודשית.
השירות היחיד הזמין בחינם הוא שידורי NRK.
בתמורה, מי שמשלם על שידורי TV 2 נהנה גם מצפייה בערוצים הנישתיים של הקבוצה.
בשנת 2020 עמד ממוצע הצפייה בערוץ על 16.9%, והיה השני הנצפה ביותר במדינה אחרי NRK1 בו צפו 35.7%.
ערוץ TV 2 החל לשדר בחדות גבוהה ב-25 ביוני 2009. בתחילה, הערוץ היה זמין רק ב-RiksTV הארצית.
כיום שידורי ה-HD משודרים בפורמט 720p50.
התוכניות שמשודרות בערוץ TV 2 מיועדות לכולם, ומורכבות בעיקר ממהדורות חדשות, מגזינים, סדרות, סרטים ומפגשי ספורט.
מהדורות החדשות של TV 2 נקראות Nyhetene (בתרגום מנורווגית: "חדשות").
המהדורות הראשונות משודרות מדי יום בשעה 18:30 ו-21:00. אחרות משודרות בזמן תוכניות הבוקר.
TV 2 משדר סדרות אמריקאיות מפורסמות דוגמת האנטומיה של גריי או מחשבות פליליות.
כמו כן משודרות גם הפקות נורווגיות מקוריות.
ל-TV 2 היו זכויות השידור לאולימפיאדת סוצ'י ב-2014, לטור דה פראנס ול-4 מאליפויות אירופה בכדורגל.
מאז ראשית שנות ה-2000, ל-TV 2 ערוצים נושאיים שונים, בכבלים, בלוויין ובטלוויזיה הדיגיטלית:
TV 2 Zebra: הערוץ החל לשדר ב-24 בינואר 2004. מיועד לקהל הגברי ומבוסס על בידור.
TV 2 Sportkanalen: ערוץ ספורט שהושק בשנת 2007. יש לו עוד חמישה ערוצים נוספים תחת המותג ספורט 2 פרימיום.
TV 2 Livsstil: ערוץ המכוון לקהל הנשי.
TV 2 Humor: ערוצים המשדר תוכניות קומדיה.
הוחלף על ידי ערוץ TV 2 Filmkanalen, שהוא ערוץ סרטים.
TVNorge (בעבר נקרא TVN) הוא ערוץ טלוויזיה נורווגי, הנמצא בבעלות האחים וורנר דיסקברי .
הערוץ החל לשדר ב-5 בדצמבר 1988, והיה לערוץ הכלל-נורווגי הראשון הממומן משידור פרסומות, עד שנת 1992.
הערוץ התחיל את שידוריו ב-5 בדצמבר 1988 עם שידור תוכנית בידור בשידור חי.
בשנת 2011 סך ההשקעות בתוכן מקורי עמד על 489.9 מיליון דולר בשנת 2011, עלייה מ-367.6 מיליון דולר כמה שנים קודם לכן.
בשנת 1995 שינו בערוץ את שמו מ-TVN ל-TvNorge.
הערוץ הוא השלישי בגודלו בנורווגיה, מבחינת מספר הצופים.
TVNorge מופץ באמצעות שידורים בלוויין, בכבלים וברשת הדיגיטלית היבשתית.
הערוץ פונה בעיקר לקהל יעד בגילאי 15 עד 50, ובשנים האחרונות גדל בצורה רבה מספר הפקות המקור בערוץ, יחד עם עיסוק נרחב בתוכניות הומוריסטיות.
במאי 2009 הודיע הערוץ כי הוא מפסיק את שידורי החדשות שלו, את שידור תחזית מזג האוויר והספורט במהלך סתיו 2009. לפיכך, תוכניות שונות ירדו מהמסך, וזאת לאחר שמאז 1991 משדר הערוץ חדשות.
שידור החדשות האחרון של הערוץ היה ביום ראשון, 27 בספטמבר.
מנהל התקשורת דאז, דיטלף מג'ייקובסון הצדיק את ההחלטה בכך שהערוץ רצה לשנות את הפרופיל שלו כערוץ בידור, וזאת נוסף על התחרות הגוברת בין אמצעי התקשורת.
כמו כן הוא ציין כי בערוץ לא הייתה נכונות לבצע שידורי חדשות שעלותם יקרה לעומת NRK, תאגיד השידור הנורווגי ו-TV 2, וכי נתוני הרייטינג של השנה האחרונה בחדשות היו נמוכים מהצפוי.
מנכ"ל הערוץ דאז טען כי ההחלטה איננה קשורה למשבר פיננסי של הערוץ אלא לרצון לבנות את הערוץ כערוץ בידור משמעותי.
לדבריו "ההחלטה נשענת על הרצון לצפות את פני העתיד ולהשקיע בתחומים בהם אנחנו הכי טובים.
אנחנו חייבים להילחם איפה שיש לנו את השרירים המתאימים ביותר להילחם".
מנכ"ל הערוץ, הרלד סטרום, מאי 2009.
ב-3 באוקטובר 2008 השיק הערוץ שידורים בהפרדה גבוהה והחל משנת 2009 החל הערוץ להפיק תוכניות חדשות ב-HD.
הפרקים הראשונים ששודרו ב-HD היו הסדרה של HBO, רומא.
לאפיק ה-HD שידורים זהים לאלו של אפיק ה-SD, ושידורים שאינם זמינים ב-HD, משודרים באיכות סטנדרטית.
TV 2 Sportkanalen היה ערוץ טלוויזיה נורווגי בתשלום ששידר ספורט (שידורי הערוץ התפרשו על פני 5 אפיקים שונים, בשם TV 2 Sport מ-1 עד 5).
שידורי הערוץ כוללים כדורגל ובו גם שידורי הפרמייר ליג.
כיום זוהי רשת ערוצי טלוויזיה המורכבת מ-TV 2 Sport 1 ו-TV 2 Sport 2.
בסתיו אותה שנה הושקו שידורי הערוץ גם ב-RiksTV.
החל מ-22 במרץ 2009 הערוץ זמין גם בפלטפורמת הלוויין של Viasat.
בשנת 2012 הערוץ החל לשדר 24 שעות ביממה ובשנת 2013 ב-HD.
בשנת 2018 הוחלט להפסיק את שידורי הערוץ, והוא הוחלף בערוצים TV 2 Sport 1 וכן TV 2 Sport 2 שמשדרים תוכני ספורט.
ליגת ההוקי השוודית (באמצעות CMore)
TV 2 Zebra הוא ערוץ טלוויזיה נורווגי המשדר תוכניות בידור, תוכניות אינטראקטיביות וספורט בשידור חי, כשהתוכן המשודר בערוץ מיועד בעיקר לצופים גברים.
הערוץ החל לשדר תחת השם TV 2 Xtra ב-24 בינואר 2004, אבל קודם לכן הוא נקרא TV 2 פלוס, וכך הוא נקרא רשמית עד היום.
הערוץ מחזיק בזכויות השידור על ליגת העל הנורווגית, והוא משדר משחק בשידור חי מדי שבוע.
בנוסף ניתן לצפות במשחקים נוספים דרך TV 2 Sport.
בשנת 2020 עמד שיעור הצפייה בערוץ על 1.6%.
שידור כמה הפקות מקור נורווגיות
רכישת סדרות בידור מחוץ לנורווגיה
TV7 היה ערוץ טלוויזיה בולגרי, שהיה בבעלות קראון מדיה EAD.
הערוץ שידר תוכניות בידור, תוכניות טלוויזיה וסרטים.
הערוץ היה הערוץ הבולגרי הראשון שעבר לשידור בפורמט מסך רחב 16:9. הערוץ היה זמין ביותר מ-50 ערים ויישובים ברחבי המדינה ובכך היווה רשת הטלוויזיה היבשתית החמישית בתפוצתה בבולגריה ששודרה ללא תשלום.
באוגוסט 2007 השיק TV7 שני ערוצים נוספים - Super7 - ערוץ לילדים ואת ערוץ Sport7, שהיה ערוץ ספורט, בשותפות עם מפעילת שירות הטלוויזיה Cabletel עד שנסגרה בשנת 2009. בשנת 2010 שינו הערוצים את האריזה הגרפית שלהם.
ב-3 במרץ 2012 השיק הערוץ ערוץ חדשות שנקרא News7.
באביב 2013 השתנה לוח השידורים של הערוץ עם העלאת תוכניות חדשות, אך מאז 2014, עקב קשיים כלכליים רוב התוכניות הפסיקו את שידורן.
מאז דצמבר 2015 הופסקו גם שידורי הטלוויזיה עקב התחלת תהליכי דיני חדלות פרעון.
כתוצאה מכך ב-1 בפברואר 2016 הפסיק הערוץ להפיק תוכניות מקוריות חדשות עקב פשיטת רגל, והחל לשדר שידורים חוזרים בלבד.
הערוץ נסגר רשמית ב-17 בספטמבר אותה שנה לאחר שנשלל ממנו רישיון השידורים שלו על ידי המועצה הבולגרית לתקשורת אלקטרונית.
TV8 הוא ערוץ טלוויזיה טורקי שהחל לשדר ב-22 בפברואר 1999. הערוץ משדר תוכניות בידור, מוזיקה, תחרויות, ספורט וחדשות.
הערוץ עלה לשידור ב-22 בפברואר 1999, והצטרף לרשימת הערוצים הארציים בטורקיה בשנת 2003 על ידי שינוי הלוגו והפורמט שלו.
הערוץ החל לשדר חדשות בשנת 2005.
החל משנת 2013 הוא מהוו החלק של תאגיד מדיה בבעלות אג'ון איליג'אלי.
בספטמבר 2013 הציג הערוץ סמליל חדש, שהיה בשימוש במשך שנה אחת בלבד, ובחודש אוגוסט 2014 העלה הערוץ סמליל חדש ובו הספרה 8 בצבע כסף והגדלת האותיות TV.
לצד תוכניות נוספות, הערוץ משדר את הגרסאות הטורקיות של The Voice, הישרדות, אוטופיה וGot Talent.
מאז 1999 עד 2013 שידר הערוץ מגזינים חדשותיים שונים, וכמו כן שידר הערוץ מהדורת חדשות.
בשנת 2013 לאחר רכישת הערוץ הוחלט להוריד את כל תוכניות האקטואליה בערוץ על מנת ליצור ערוץ בידור ללא חדשות כלל, ועקב כך כל עובדי מערכת החדשות של הערוץ איבדו את מקור פרנסתם.
כל תוכניות הספורט, למעט שתיים בלבד, הוסרו גם הן מלוח השידורים.
הערוץ משדר אירועי ספורט שונים, ובהם:
TV 538 הוא ערוץ טלוויזיה הולנדי העוסק במוזיקה.
הערוץ הושק על ידי תחנת הרדיו ההולנדית Radio 538 ב-4 ביולי 2011 אם כי כיום הוא נמצא בבעלות רשת Talpa.
הוא משדר 24 שעות ביממה וזמין בכל רחבי הולנד.
ב-4 ביולי 2011 התחיל הערוץ לשדר עם שידור הופעה חיה.
הערוץ משדר בעיקר קליפים ללא הפסקה, שהמאזינים לתחנת הרדיו יכולים לבקש שישודרו.
כמו כן הערוץ משדר תוכניות בידור, חדשות, הופעות חיות, ראיונות ואירועים בנושאי מוזיקה.
TVI (ראשי תיבות של Televisão Independente בתרגום לעברית: טלוויזיה עצמאית) הוא ערוץ טלוויזיה מסחרי פורטוגלי, אשר הושק ב-20 בפברואר 1993 כערוץ המסחרי השני בפורטוגל אחרי SIC, וכערוץ הכללי הרביעי.
הערוץ נמצא בבעלות חברת Media Capital.
שידורי הניסיון של הערוץ החלו ב-20 בפברואר 1993, ושמו היה "4", כיוון שהוא היה הערוץ הכללי הרביעי.
באוקטובר אותה שנה החל הערוץ בשידורים קבועים ובשנה שלאחר מכן הרחיב הערוץ את השטח בו הוא נקלט, ובסוף השנה הוא נקלט בכל רחבי פורטוגל, לרבות האיים האזוריים ומדיירה, באמצעות רשת אנטנות.
בשנת 2002 הפך הערוץ לנצפה ביותר בפורטוגל, כשעקף את ערוץ SIC.
נכון לשנת 2021 זהו הערוץ השני הכי נצפה במדינה.
נכון לשנת 2017 הערוץ הוא המוביל בשיעורי הצפייה, וזו השנה ה-13 ברציפות בה הוא מוביל.
TVI היה הערוץ המסחרי השני שהושק בפורטוגל ב-20 בפברואר 1993, אחרי SIC שהושק חמישה חודשים קודם לכן, והוא הערוץ הכללי הרביעי בפורטוגל שהחל לשדר.
בתחילה החזיקו ברוב השליטה בערוץ כמה מוסדות קתוליים בולטים, והבעלות שלהם גרמה לערוץ לפעול לפי ערכי הנצרות.
בשנים הראשונות לקיומו ניסה הערוץ להיות חלופה לערוצים האחרים, כשהקדיש חלקים מזמן השידור שלו לקהלים שונים.
כך לדוגמה שידורי הבוקר יועדו לעקרות בית ולקשישים ואת אחר הצוהריים לקהל הצעיר.
באוקטובר 1993 החל הערוץ בשידורים קבועים.
במהלך תקופה זו, היה ידוע הערוץ בזכות הסדרות האמריקאיות ששידר, דוגמת תיקים באפלה ומשמר המפרץ, וכמו כן בזכות כמה תוכניות ספרדיות שתורגמו לפורטוגזית.
עם זאת, נתוני הצפייה של הערוץ היו נמוכים מהצפוי ועקב כך הוא נכנס למשבר כלכלי.
התאוששות הערוץ התרחשה לאחר שהוא נרכש על ידי Media Capital בשנת 1999, אחד מתאגידי התקשורת החשובים ביותר בפורטוגל, והוא החל לשדר תוכניות מקור פורטוגזיות, כמו אופרות סבון.
שידור תוכניות המקור הביאו להגדלת קהל הצופים של הערוץ בצורה משמעותית, אך הדחיפה המשמעותית ביותר שקיבל הערוץ התרחשה בספטמבר 2000, כאשר הערוץ החל לשדר את האח הגדול, אשר בזכותה זכה הערוץ לצמיחה משמעותית בפופולריות שלו.
בשנת 2002 הצליח הערוץ לעקוף את SIC מבחינת נתוני הצפייה, והפך לערוץ הנצפה ביותר בפורטוגל.
החל משנת 2004 הערוץ הוא המוביל בפורטוגל ברציפות.
כיום הערוץ ידוע בזכות תוכניות המציאות הרבות שלו, וכמו כן בזכות אופרות הסבון שהוא משדר.
הוא משדר הפקות מקומיות רבות, הכוללות לצד תוכניות מציאות ואופרות סבון גם תוכניות אקטואליה, סדרות לכל המשפחה וסדרות וסרטי רכש (בעיקר אמריקאיים).
כמו תאגיד השידור הפורטוגלי ובניגוד ליריב SIC, אשר תמיד שידרו תוכניות זרות עם תרגום לפורטוגזית, TVI ניסה, ללא הצלחה, לדובב תוכניות זרות לפורטוגזית, וקצר הצלחה מעטה בלבד כששידר אופרות סבון לטיניות.
עם זאת, הערוץ מדבב סדרות לקהל הצעיר.
עד שנת 2015 שידר הערוץ בפורמט 3:4, למרות שבעבר הוא היה הראשון שיישם את מערכת Palplus ב-1994 וביטל את השימוש בה בשנת 1997. השימוש רב-השנים בפורמט 3:4 הביא לביקורת של גופי הרגולציה הפורטוגליים, ועל כן החל מאוקטובר 2015, הערוץ, בדומה ליתר הערוצים בפורטוגל משדר בפורמט מסך רחב של 16:9.
ביולי 2017 הודיעה אלטיס על רכישת Media Capital, הבעלים של TVI, מידי PRISA TV תמורת 450 מיליון אירו.
אלטיס שינו את דרך העבודה של הערוץ, וקבעו כי ישקיע יותר בדיגיטל ובשוק הבינלאומי.
TVI 24 הוא ערוץ חדשות פורטוגלי, הנמצא בבעלות חברת Media Capital.
הערוץ החל לשדר ב-26 בפברואר 2009, כערוץ חדשות בלעדי לפלטפורמת הכבלים TV Zabo.
TVI 24 נמצא בתחרות מתמדת עם עוד שלושה ערוצי חדשות: RTP3 הציבורי, SIC Notícias ו-CMTV.
TVI 24 שידר במשך כמה שנים, אך רק ב-26 בפברואר 2009 החלו שידוריו רשמית בבלעדיות ב-TV Zabo, אך בהמשך הוא עלה בפלטפורמות נוספות.
בתחילה אמור היה הערוץ להתחיל בשידוריו ב-20 בפברואר 2009, יום השנה להשקת ערוץ TVI, גם הוא בבעלות Media Capital, אך זמן קצר לפני כן נדחתה השקת הערוץ ל-26 בפברואר, כיוון שבקבוצת Media Capital העדיפו להתמקד ביום השנה ל-TVI.
ב-9 בינואר 2012 התחדש הערוץ והפך לערוץ המולטימדיה הגדול ביותר בפורטוגל.
חדשות הבוקר - בשיתוף עם TVI
חדשות האומה - במקביל לשידור ב-TVI
SOS24 - תוכנית משטרה בהנחיית מיגל פרננדס
חדשות השעה 8 - במקביל לשידור ב-TVI
סטודיו 24 - בשיתוף עם Rádio Comercial
כולם שווים - במקביל לשידור ב-TVI
מאז הקמתו, מפעיל הערוץ אתר חדשות המתעדכן 24 שעות ביממה בשיתוף עם מותגים שונים.
TVI24 מפעיל חשבונות טוויטר ופייסבוק פופולריים, אשר להם מאות אלפי עוקבים.
לערוץ יש יישומונים עבור מערכות ההפעלה השונות לטלפונים, ובהם יישומונים לאייפון, אנדרואיד, אייפד ו-Windows Phone
TV-6 הוא ערוץ טלוויזיה לשעבר ברוסיה (עד 1995: ערוץ רוסי-אמריקאי) ששידר על התדר הששי ממוסקבה (ומכאן שמו).
זה היה מערוצי הטלוויזיה הפרטיים העצמאיים הראשונים ברוסיה אחרי NTV ו-2x2.
באוגוסט 1991 הוקם תאגיד השידור העצמאי של מוסקבה (Московская независимая вещательная корпорация), שבעלי המניות שלה היו ממשלת העיר מוסקבה, חברת Logovaz, Mosbusinessbank, Lukoil, המרכז לשידורי רדיו וטלוויזיה, קונצרן הסרטים מוספילם ואנשים פרטיים (אדוארד סגאלאייב, אולג אורלוב ונוגזר פופחאדזה).
ב-1 בספטמבר 1991 ראש עיריית מוסקבה יורי לוז'קוב וסגן שר התקשורת של ברית המועצות אלכסנדר איוואנוב העניקו לערוץ רישיון שידור וב-17 במאי 1992 הושג הסכם עם CNN, לפיו שעתיים של שידור חדשות CNN ישודרו במוסקבה עם תרגום סימולטני בערוץ זה.
למחרת החלה החברה בשידור מבחן של הערוץ החדש שלה.
באותה שנה, במהלך ביקורו של טייקון התקשורת האמריקני טד טרנר במוסקבה, נחתם הסכם עם חברת Turner Broadcasting System על הקמת ערוץ טלוויזיה פרטי עצמאי משותף, שנקרא TV-6 מוסקבה.
אדוארד סגאלאייב הפך לנשיא הערוץ ומחזאי הקולנוע ויקטור מריצ'קו, שקיבל באופן אישי את רישיון השידור הראשון לערוץ הטלוויזיה מונה לסגן הנשיא ולמיופה כוחו של סגאלאייב.
עד 1996, נפח השידור היומי של הערוץ עלה ל-18.5 שעות.
בשל העובדה ש-10% ממניות הערוץ היו שייכות לעיריית מוסקבה, TV-6 נכלל בחבילה החברתית שאושרה על ידי ראש העיר לוז'קוב מתוך 7 ערוצים של חברת מוסטלקום שהם חובה להפצה בבירה ובכך המהלך פטר את הערוץ מתשלום לרשתות הכבלים .
במרץ אותה שנה, לראשונה, נוצר שירות חדשות עצמאי של הערוץ.
מהדורת החדשות נקראה "6 חדשות".
הערוץ היה פופולרי מאוד בקרב צעירים, שנחשב על ידי מנהליו כקהל יעד.
האתר הרשמי של הערוץ מיקם את TV-6 כ"ערוץ בן עשרים עד שלושים שנה, דור שמסתכל לעתיד, דור שיקבע את חייה של רוסיה באלף הבא".
עובדי הערוץ הורכבו מעובדים צעירים, שגילם הממוצע היה 25–27 שנים.
ב-15 בפברואר 1996 מונה נשיא אדוארד סגאלאייב ליו"ר החברה הממלכתית הרוסית לטלוויזיה ורדיו.
בוריס ברזובסקי קיבל לידיו את השליטה על 37.5% ממניות הערוץ.
שנה לאחר מכן, לאחר שערורייה שהתעוררה ב-VGTRK עקב עבודתו הבלתי מספקת של סגאלאייב, חזר האחרון ל-TV6, שוב כנשיא התאגיד השידור העצמאי במוסקבה.
פעולות בולטות נוספות של הערוץ היו ארגון והדגמה של שידור חי של ריאיון עם אלכסיי אפימוב עם אנטולי קרפוב וגארי קספרוב במתכונת של עימות, שהעניק לימים את פרס TEFI לערוץ.
ביוני 1999 מכר אדוארד סגאלאייב 37.5% ממניותיו ליזם בוריס ברזובסקי, שהגדיל את החזקותיו של ברזובסקי בערוץ לכדי 75%.
יחד עם ORT, הרדיו שלנו, קומרסנט, אוגוניוק, נזאוויסימאיה גזטה ו-REAL Records, ערוץ TV-6 צורף לחלק מקבוצת המדיה של ברזובסקי.
הסיבה למכירה הייתה ההבדלים התפיסתיים שלו עם ברזובסקי שקיווה להשתמש ב-TV-6 למטרות פוליטיות, בעוד סגאלאייב רצה לשמור עליו כערוץ בידור משפחתי.
לדברי סגאלאייב, "ברזובסקי למעשה לא התערב בניהול הערוץ, למעט סוגיות כספיות".
לעומת זאת, אלכסנדר פונומארוב, שהיה ממנהלי הערוץ, טען כי ברזובסקי ראה את TV-6 "כערוץ לחלק הפעיל באוכלוסייה, שהיה אמור להיות בהיר יותר, אופטימי יותר וטוב יותר בבידור".
בתקופה שבין 1999 לשנת 2000, TV6 הציג דירוג רייטינג שלילי.
הסיבה לכך הייתה לא רק התחזקות מעמדם של ערוצים חדשים (בעיקר STS ו-REN-TV), אלא גם הבעיות והכישלונות של הערוץ עצמו: רשת השידור של הערוץ כללה תוכניות עצמאיות או של צד שלישי, שידורים מסחריים, חזרות קבועות של תוכניות טלוויזיה זולות, כמו גם סרטים עלילתיים זרים שנודעו כבי מובי.
כל אלה רק תרמו לירידה בפופולריות של הערוץ.
מסיבה זו, בקיץ 2000, בשל דירוג הצפייה הנמוך ואי-רווחיות, נסגרו התוכניות "מקום מפגש" של ארינה שראפובה והתכנית "מצודה" מאת איוואן דמידוב.
התוכנית האינטראקטיבית של טינה קנדלקי ואלכסיי שחמטוב, "שלום אנשים!" עלתה בפברואר אך בסוף השנה גם זו נסגרה.
ב-14 באפריל 2001, לאחר שבוריס ג'ורדן מונה למנכ"ל NTV שהועבר לשליטת גזפרום מדיה, יותר מ-350 עובדים התפטרו מרשת NTV שלא רצו לשתף פעולה עם ההנהלה החדשה.
בוריס ברזובסקי מזמין את יבגני קיסליוב לשמש כמנהל כללי של ערוץ TV-6 ומציע עבודה לכל אלה שפרשו מרשת NTV.
לאחר הגעתו של יבגני קיסליוב, רוב המגישים שבלטו בשנים הקודמות של הערוץ עזבו את הערוץ.
כתוצאה מפיטורים רחבי היקף, חלק מעובדי TV-6 הוותיקים קיבלו עבודה ברשתות ORT ו-NTV, כשרק כתבים מעטים וצוות טכני ותיק שהסכימו לעבוד עם המנהלים החדשים נותרו בחדר החדשות של חברת הטלוויזיה.
עמדתו הפוליטית של הערוץ בתקופה זו הייתה דומה לזו שהייתה ל-NTV לפני חילופי ההנהלה של חברת הטלוויזיה באפריל 2001: העיתונאים שהגיעו לא שינו את דעותיהם הקודמות והמשיכו לשדר דיווחים ושידורים חיים הכוללים ביקורת על הרשויות הרוסיות, כולל המצב בצ'צ'ניה וביקורת על היווצרות פולחן האישיות של פוטין.
הערוץ שידר עד לסגירתו ב-22 בינואר 2002, בעקבות השתלטות גזפרום מדיה על רוב שוק הטלוויזיה במדינה, בצעד שהגביל עוד יותר את חופש הביטוי במדינה.
בדרי פטרקצישווילי (מרץ - אפריל 2001)
TVNZ (במאורית: Te Reo Tātaki o Aotearoa, ראשי התיבות של Television New Zealand, מילולית: טלוויזיה של ניו זילנד) היא רשת טלוויזיה ממלכתית, המשודרת ברחבי ניו זילנד וחלקים מאזור האוקיינוס השקט.
אף שהרשת מזדהה כגוף שידורי ציבורי בחלקו, היא ממומנת באופן מסחרי לחלוטין.
TVNZ הייתה ללא תחרות עד נובמבר 1989, כאשר הושק הערוץ הפרטי TV3 (כיום שלוש).
מאז 1989 הרשת ניהלה תחרות על הרייטינג עם המתחרה האמיתית היחידה MediaWorks New Zealand , המפעילה כיום את הערוצים Three, Bravo, The Edge TV ו-The Breeze TV.
עם זאת, TVNZ עדיין שומרת על מספר יתרונות שידור בשל מערכת היחסים ארוכת השנים שלה עם חברת האחות הממשלתית Kordia.
TVNZ מפעילה את שירותיה מאולפניה באוקלנד באמצעות רשת סיבים וגלי מיקרו של Kordia עבור ערוצים TVNZ 1, TVNZ 2 וערוץ TVNZ Duke, יחד עם ניו מדיה היא מפעילה שירותי וידאו באמצעות שירות Brightcove.
כ-90% מהכנסות TVNZ נובעות מפעילות מסחרית (כגון פרסום ומרצ'נדייז).
יתרת המימון שלה מגיעה מסוכנויות מימון ממשלתיות.
עד ינואר 1989 היא עבדה יחד עם רדיו ניו זילנד כחלק מתאגיד השידור של ניו זילנד (Broadcasting Corporation of New Zealand, BCNZ).
מועצת TVNZ היא הוועד המנהל של הרשת.
הרכב המועצה ממונה על ידי שר השידור, התקשורת והמדיה הדיגיטלית של ניו זילנד.
T הוא אלבום הבכורה של להקת ההיפ הופ הפינית האחים טפלון.
האלבום יצא לאור ב-2009, בהוצאת חברות התקליטים "Monsp Records" ו-"Yellowmic Records".
האלבום הגיע למקום ה-26 במצעד האלבומים הפיני.
האלבום זכה לתשבחות מרוב מבקרי המוזיקה הפיניים.
אתר האינטרנט "Desibeli.net" העניק לאלבום 3.5 כוכבי זהב, בעוד שהאתר "Noise.fi" העניק לו ארבעה כוכבים.
הביקורת הרעה ביותר ספג האלבום הייתה של האתר "Redrum-187", אשר העניק שני כוכבים מתוך חמישה אפשריים.
TVR היא חברה בריטית לייצור מכוניות ספורט שהוקמה בבלקפול בשנת 1946.
החברה הוקמה בשנת 1946 על ידי טרבור וילקינסון, יליד בלקפול.
היא נקראה על בסיס אותיות המופיעות בשמו (TreVoR).
בשנת 1946 הוא רכש בית מלאכה והחל לעסוק בשרותי הנדסה.
בשנת 1949 נבנתה המכונית הראשונה שנמכרה לקרוב משפחה תמורת 325 פאונד.
מכונית שנייה הייתה בעיצוב דומה ונמכרה לחובב ספורט מקומי.
המכונית השלישית השתתפה במספר מרוצים וזכתה בפרסים כאשר וילקינסון בעצמו היה הנהג.
החברה המשיכה בייצור מכוניות בודדות.
בשנת 1958 הסתיים תכנון דגם Grantura Mark 1. המכונית הייתה מצוידת במנוע של פורד.
אחד המכוניות נשלחה למכירה בארצות הברית.
לאור המכירות הנמוכות החברה נכנסה לחובות.
בסופו של דבר בתקווה להתאוששות עסקית הוחלט להזרים הון נוסף לחברה.
במחצית שנת 1960 במפעל עבדו כ-43 פועלים.
הם סיימו בניית כ-100 מכוניות ואז הוחלט לעבור לדגם Grantura Mark 2. המכונית השתתפה במרוץ 12 השעות של סברינג אך ללא הצלחה.
בעקבות כך מייסד החברה עזב אותה.
בשנת 1962 המכונית השתתפה ב-Tulip Rally בהולנד וסיימה במקום השלישי.
במרוץ 24 השעות של לה מאן היא נשרה עקב התחממות בסיבוב השלישי.
בשנת 1963 הסתיים תכנון TVR Griffith 200. המכירות לא הגיעו לרמה סבירה.
כתוצאה מכך הוכרז על סגירת המפעל והחברה.
למרות הקשיים החברה נמכרה לארתור לילי והמשיכה להתקיים.
בהנהלה חדשה בשנת 1967 החל ייצור מכונית Vixen Series 1. עד לשנת 1973 נבנו מעל ל-1000 יחידות.
בשנת 1972 החל ייצור מכונית בסדרה TVR M series.
ייצור סדרה זו הופסק בשנת 1979.
בשנת 1986 החל ייצור TVR S series.
ייצור מכוניות בסדרה זו נמשך עד לשנת 1994 תוך בניית מעל ל-2600 מכוניות.
החל משנת 1999 כל מכוניות החברה היו מצוידות במנוע TVR Speed Six עם נפח של 3.6–4 ליטר ויכולת לפתח כוח עד כ-400 כוח סוס.
מכוניות מדגם TVR Chimaera היו מיוצרות בשנים 1992–2001 ונמסרו ללקוחות 5256 מכוניות – מספר שיא עבור החברה.
בשנת 2002 החל ייצור מכוניות מדגם TVR טמורה.
מדגם זו נמכרו כמה מאות בלבד.
בשנת 2004 בעלות על החברה שונתה והיא עברה לבעלות של ניקולאי סמולנסקי.
בשנת 2006 ייצור ירד לרמה של 3–4 מכוניות בשבוע וכ-300 מעובדי החברה פוטרו.
באוקטובר 2006 סמולנסקי הכריז שייצור יועבר לטורינו ורק ייצור המנועים יישאר בבלקפול.
לאחר הפגנות ומאבקי כוח תוכניות אלו לא מומשו.
בסופו של דבר בשנת 2013 סמולנסקי מכר את החזקותיו בחברה.
בשנת 2015 הוכרז שחברה מתכננת לצאת עם דגם חדש.
בשנת 2016 הוכרז שחברה תבנה מפעל חדש בויילס תוך קבלת תמיכה מהממשל המקומי.
מפעל זה היה אמור להתחיל בייצור מכונית מדגם TVR Griffith.
בשנת 2020 התברר שלחברה חובות של מעל ל-8 מיליון פאונד והיא מתקשה להחזיר את החובות ולשלם עבור הלוואה מוויילס.
בשנת 2021 הוכרז שחברה החלה בתכנון מכונית ספורט חשמלית.
חברת Encorsia שמייצרת סוללות לרכבים שילמה את כל החובות של TRV והחזירה לממשלת ויילס את ההלוואה.
ייצור מכונית חשמלית מתוכנן להתחיל בשנת 2024.
"TV" (בעברית: "טֵלֶוִיזִיָה") הוא שיר שהוקלט על ידי הזמרת-יוצרת האמריקאית בילי אייליש.
הוא יצא לאור ב-21 ביולי 2022, על ידי חברת התקליטים אינטרסקופ רקורדס ודארק-רום רקורדס, ביחד עם "The 30th" מתוך מ-Guitar Songs.
לאחר חשיפת השיר ב-"Happier Than Ever, The World Tour", נודע שהוא בלדה המלווה בגיטרה אקוסטית.
השיר נכתב על ידי בילי אייליש ופיניאס או'קונל והופק על ידי פיניאס או'קונל.
לפני שדארק-רום רקורדס ואינטרסקופ רקורדס הפכו את השיר לזמין לסטרימינג ולהורדה דיגיטלית, אייליש חשפה את קיומו של "TV" באמצעות הופעה חיה.
היא ביצעה אותו במהלך הופעה במנצ'סטר ב-"Happier Than Ever, The World Tour" לצד אחיה, פיניאס או'קונל.
האודיו הרשמי של השיר פורסם ב-21 ביולי 2022 בערוץ היוטיוב של בילי אייליש.
נכון לאוגוסט 2022 עומד מונה הצפיות של הקליפ על למעלה מ-5.1 מיליון צפיות.
אזורתאריך יציאהפורמטחברת תקליטיםמקורכלל העולם21 ביולי 2022הזרמת מוזיקה • הורדה דיגיטליתאינטרסקופ • דארק-רום
טלוויזיה אצטקית (בספרדית: TV Azteca) היא חברת המדיה השנייה בגודלה במקסיקו ובספרדית.
החברה נוסדה בשנת 1993 על ידי ריקרדו סלינס פלייגו, כאשר קנה את Imevisión מהממשלה.
מדובר בתאגיד המחזיק באולפני הקלטות, ומפיק תוכנית מציאות, שעשועון (הוא מפיק את הגרסה המקסיקנית של כלוב הזהב) ותוכנית אירוח.
בעבר הפיק טלנובלות (לדוגמה: מלאך עז) עד 2017, כשהפסיק להפיק אותן.
התאגיד משדר גם תחרויות אגרוף והיאבקות, ובעיקר משחקי כדורגל בערוץ הספורט שלו Azteca 7.
המתחרה העיקרית של החברה היא חברת טלוויסה.
טלוויזיה אצטקית נסחרת בבורסה המקסיקנית ובבורסת מדריד (לטיבקס) ובעבר בוול סטריט.
TV Girl (בעברית: טיוי גירל; ילדת טלוויזיה) היא להקת אינדי פופ אמריקאית מסן דייגו, קליפורניה, המורכבת מבראד פיטרינג, ג'ייסון ווימן וואייט הרמון.
נכון לשנת 2023, הלהקה ממוקמת בלוס אנג'לס.
ב-2010, הלהקה הוציאה לאור את המיקסטייפ הבכורה שלה, ואת המיני אלבום ב-2012. לאחר מכן היא הוציאה לאור את אלבום הבכורה, French Exit, ב-2014. אלבומה השני, Who Really Cares, יצא לאור ב-2016, ובהמשך הלהקה הוציאה אלבומים נוספים ב-2018 וב-2023, לצד אלבומים שיתופיים.
בשנת 2010, טיוי גירל משכו תשומת לב לראשונה כאשר הם דגמו את גרסת הסולו של טוד ראנדגרן מ-1973 לשיר "" בשיר שלהם "If You Want It" מתוך המיני-אלבום שלהם "EP".
Rhino Entertainment, שבבעלותה הזכויות המלאות על השיר המקורי, הודיעה הודעת הסרה על הלהקה והשיר הוחרג ממיני האלבום "EP Bandcamp".
"mixtape" של טיוי גירל משנת 2012, The Wild, The Innocent, The TV Shuffle, הוצאו לאור בהורדה דיגיטלית.
ההוצאה מהווה את אלבום הבכורה שלהם, אך לפי פיטרינג, העבודה הוגדרה בצורה מתאימה יותר את "mixtape".
אלבום הבכורה של הלהקה משנת 2014, French Exit נקרא כ"סוליד להפליא" על ידי Bandwagon Magazine.
טיוי גירל מרבים לדגום שירים ומדיה משנות ה-60 במוזיקה שלהם, כדוגמה לכך ניתן לראות בשיר "Lovers Rock", שבו רצועות הליווי נוצרות מדגימה בלולאה של הפתיח לסינגל "The Dance is Over" של , שהוצא לאור ב-1960. בפוסט ל-רדיט, פיטרינג כתב שהוא "..אף פעם לא נמאס לחפש מוזיקה ישנה ומעורפלת.
אני מאזין להרבה מוזיקה ואני מוצא את הלופים והצלילים שלי כך".
יתרה מכל, טיוי גירל מאמצת את תכונתה כלהקת "פופ היפנוטי", בשל שימושה בדגימה, מקלדות ואפקטים של הדהוד.
הלהקה נסערה כאשר המוזיקה שהם יוצרים כונתה "פופ קליפורני שטוף שמש", והגיבו על כך שאין רמיזות ליריות במוזיקה שלה שמצדיקות את הכינוי.
הדיסקוגרפיה של טיוי גירל מבטאת אהבה ומערכות יחסים; כדוגמה לנטייה זו לשיר "Lovers Rock" - בלדת אהבה.
נושא השירים שלהם נוסטלגי ועצוב, ובו זמנית סרקסטי והומוריסטי.
בנוסף, ללהקה יש כמה מוטיבים במילים הכוללים שברון לב, ציניות, זיכרונות, טבק, שיער, שמות פרטיים של נשים ובדידות.
TWS (בקוריאנית: 투어스) היא להקת בנים דרום קוריאנית שהוקמה בשנת 2024 המורכבת משישה חברים – שיניו, דוהון, יאנגג'ה, האנג'ין, ג'יהון וקיונגמין.
הלהקה הוקמה ומנוהלת על ידי חברת התקליטים פלדיס אנטרטיינמנט.
הלהקה מגדירה את המוזיקה שלה כ"פופ נעורים", שמתאר את חיי היומיום של חברי הלהקה.
הלהקה החלה את פעילותה ב-22 בינואר 2024, עם הוצאת המיני-אלבום Sparkling Blue.
ב-7 בנובמבר 2023, פלדיס אנטרטיינמנט הכריזה על תוכניתה להשיק להקת בנים חדשה ברבעון הראשון של 2024. חברי הלהקה, שעדיין לא ניתן לה שם, הוצגו כשפניהם מכוסות על ידי חבר להקת סבנטין, הושי, במהלך האירוע SVT Caratland ב-2023. ב-21 בדצמבר 2023 נחשף שם הקבוצה – TWS.
בסוכנות הסבירו כי השם נגזר מהתיוג של הקבוצה "עשרים וארבע שבע איתנו" (Twenty four seven With Us), המשקף את המחויבות של הלהקה לשמור על קשר מתמשך עם מעריציה.
ב-3 בינואר 2024, מותג רצועות השעונים TWMStrap האשים את הלהקה בהעתקה של הלוגו שלו, והודיע שיגיש נגדה תביעה משפטית.
המפיק והמנכ"ל של פלדיס אנטרטיינמנט, האן סונג-סו, עמד בראש ההפקה של אלבום הבכורה Sparkling Blue של הלהקה, שיצא ב-22 בינואר 2024, והתפרסם לאחר יציאת הסינגל "Oh MyMy:7s".
מתוך מטרה לבטא "פופ נעורים", השיר "Plot Twist", שעוסק ב-"ריגוש של מפגש ראשון", נבחר להיות הסינגל המוביל של האלבום.
ב-3 במאי, חברת פלדיס הודיעה כי TWS יוציאו אלבום חדש בתחילת יוני.
ב-23 במאי, הלהקה פרסמה סרטון בשם "Our Memories: Now" וחשפה כי תאריך יציאת האלבום יהיה ב-24 ביוני.
ארבעה ימים לאחר מכן, נחשף ששם המיני-אלבום השני יהיה Summer Beat!.
ב-24 ביוני, TWS הוציאו לאור את המיני אלבום השני שלהם, ביחד עם הסינגל הראשי "If I'm S, Can You Be My N?", המיני-אלבום זכה להצלחה מסחרית, עם מכירות של למעלה מ-500,000 עותקים.
הסינגל הראשון של TWS לשנת 2024 והפרויקט השלישי שלהם באותה שנה, Last Bell, הוכרז ב-4 בנובמבר עם סרטון טיזר שפורסם בערוץ היוטיוב הרשמי של הלהקה.
האלבום יצא לאור ב-25 בנובמבר.
Pledis פלדיס אנטרטיינמנט הציגה את TWS כלהקת "הדור הבא" במטרה להקים ז'אנר חדש המכונה "פופ נעורים", אשר "לוכד את הסיפורים היומיומיים של נערים".
פרסתאריךקטגוריהעבורתוצאהמקורפרס MAMA2024הריקוד הטוב ביותר - להקת בנים"Plot Twist"הזמר החדש הטוב ביותרTWS2025הופעת הריקוד הטובה ביותר – להקת בנים"Countdown!"בחירת ה-KCONer העולמית
TWiiNS הם צמד מוזיקלי סלובקי של האחיות התאומות דניאלה וורוניקה ניזלובה.
האחיות ניזלובה נולדו בכפר במרכז סלובקיה.
לאחר התיכון למדו ניהול באוניברסיטת קומניוס בברטיסלאבה, הן התגלו על ידי חברת תקליטים במדינתן וקיבלו הצעה של חוזה הקלטות, הן הוציאו מספר אלבומים שזכו להצלחה.
הנחו את תוכנית הטלוויזיה "Hitbox", הן גם ביצעו תפקיד משחק במחזמר "Rebelove" שהועלה בפראג ובברטיסלאבה.
ב-2011 נבחרו לייצג את סלובקיה באירוויזיון בגרמניה עם השיר "I'm Still Alive".
הוציאו את הסינגל "One Night Stand" ביחד עם הראפר האמריקאי פלו ריידה.
TV 8 הוא ערוץ טלוויזיה פרטי שפועל במולדובה ומשדר ברומנית ורוסית.
הערוץ משדר 24 שעות ביממה.
הערוץ החל לשדר במרץ 2006 בשם "TV 7" תוך התבססות על תוכניות של ערוץ רוסי NTV.
בסוף אפריל התווספו תוכניות חדשות ברומנית.
ב-14 במאי החלו שידורי תוכנית בידור בתחום בישול.
ב-דצמבר 2013 הערוץ שידר סרט תיעודי על מצב בטרנסניסטריה.
חלק מפוליטיקאים ציינו שסרט פוגע במדיניות של מולדובה בתחום וכולל אזכור עובדות לא בדוקות.
ביולי 2014 שידורי הערוץ הופסקו בהוראת השלטונות אך חודשו לאחר הפסקה קצרה.
החל משנת 2017 הערוץ החל לשדר תחת שם "TV 8" תוך שינוי בעלות על הערוץ.
בהתאם לסקר נערך בשנת 2019 הערוץ נחשב לאמין במיוחד בתחום החדשות ופוליטיקה
בשנים 2018–2020 הערוץ זכה במספר פרסים.
בין התוכניות המרכזיות של הערוץ הייתה תוכנית פוליטית של נטליה מורארי.
בספטמבר 2021 סביב התוכנית החלו מהומות ומורארי עזבה את הנהלת הערוץ.
התוכנית הורדה מלוח השידורים תוך ציון שהדבר בוצע משיקולים ענייניים וללא לחץ השלטונות (זאת בניגוד להודעת מורארי).
"TV Off" הוא שיר שנכתב והוקלט על ידי הראפר האמריקאי קנדריק לאמאר, מתוך אלבום האולפן השישי שלו, GNX (2024).
הוא יצא לאור ב-22 בנובמבר 2024, ומכיל הופעת אורח של הראפר לפטי גאנפליי.
השיר הופק על ידי סאונווייב, ג'ק אנטונוף, מאסטרד, קאמאסי וושינגטון ושון מומברגר.
השיר צוין במיוחד על כך שלאמאר צורח את שמו של מאסטרד כמעבר בין שני החלקים, וזכה לפופולריות כמם אינטרנטי.
"TV Off" הוא שיר וסט קואסט היפ הופ המפוצל לשני חלקים נפרדים.
השיר מכיל דגימה מ-"MacArthur Park" מאת מונק היגינס, יחד עם קטע מ-"The Black Hole - Overture" שהלחין ג'ון בארי לפסקול הסרט החור השחור (1979).
כשההפקה של החלק הראשון מתפוגגת, חתימת המפיק של מאסטרד מופיעה שוב כשכלי הקשה נכנס, ואחריו צווחה בסגנון "אנימציה" של לאמאר.
Tab4u הוא אתר אינטרנט ואפליקציית מוזיקה שהוקם בספטמבר 2001. האתר חינמי, ומנגיש מילים, אקורדים ותווים לאלפי שירים, עם כלי עזר מיוחדים לנגנים וחובבי מוזיקה.
האתר מספק שירות בתשלום המאפשר שימוש באתר ללא פרסומות, שירות עריכת תווים לשירים על ידי מוזיקאים והרכבת ספרי שירים.
האתר מכיל מילים, אקורדים וטאבים לאלפי שירים ישראלים ולועזיים, סרטי לימוד ושיעורים לכלי הנגינה השונים, מידע על אמנים ואלבומים, לוחות, פורומים, דיונים, אינדקס מורי נגינה וכלי עזר נוספים המאפשרים חוויית שירה ונגינה נעימה.
עד תחילת 2012, נערך תוכן השירים על ידי מוזיקאים בלבד - מה שהפך אותו לייחודי ומדויק יותר.
בתחילת 2012, הושק עורך שירים שבעזרתו גם הגולשים מעלים שירים, מה שקידם את האתר באופן משמעותי.
ב-2014 החל תהליך של הפיכת האתר לרשת חברתית של מוזיקאים, והועלו כלים חדשים, המאפשרים לקיים צ'אטים בין המשתמשים, חיפוש והכרויות בין נגנים.
האתר פועל במסגרת החוק, אינו מפר זכויות יוצרים ומעביר לאקו"ם דו"חות ותמלוגים.
עורכו הראשי של האתר הוא ברק עם־שלם.
באתר מצורפים לעיתים פריטה, סרטונים המציגים דרכים לנגן סולו גיטרה ואף עובדות מעניינות על השיר.
TacSat-3 הוא לוויין חישה מרחוק הפועל במסגרת תוכנית הלוויינים הטקטיים של ארצות הברית.
הלוויין מצויד במצלמה היפר ספקטראלית המכונה ארטמיס, ופרט להיותו מדגים טכנולוגי של לוויין ליישומים טקטיים ומערכתיים בתחום החישה מרחוק, הוא נועד לבחון גם מטע"ד ניסיוני בתחום התקשורת המיוחד למיקרו-לוויינים.
TacSat-4 הוא לוויין חישה מרחוק הפועל במסגרת תוכנית הלוויינים הטקטיים של ארצות הברית.
הלוויין מצויד מכ"ם SAR ליצירת הדמיות של כדור הארץ ביום, בלילה ובכל מזג אוויר.
הלוויין מפותח על ידי מעבדת המחקר של חיל האוויר האמריקני, מעבדת המחקר של הצי האמריקני ואוניברסיטת ג'ונס הופקינס.
בהיאבקות מקצועית, המונח "Tag team" מתייחס לסוג קרב בו שני מתאבקים או יותר משתפים פעולה כצוות.
הם בדרך כלל מתאבקים במספר זהה של יריבים.
על פי כללי ההיאבקות המקצועית, רק מתחרה אחד מכל צוות רשאי להיכנס לזירה בכל פעם בעוד שהשותפים ממוקמים בפינה מסוימת מחוץ לזירה.
בכל רגע נתון יכול כל מתאבק שנמצא בזירה להתחלף עם שותפו לצוות בתנאי שהצליח לטפוח על כתפו או ידו של שותפו שנמצא מחוץ לזירה.
קרב ה-Tag team הראשון נערך בשנת 1901 בסן פרנסיסקו שבארצות הברית.
מנהלי תחרויות ההיאבקות בסן פרנסיסקו הגו סוג קרב זה כדי לשפר את הערך הבידורי שבקרבות ההיאבקות על מנת להעלות את הפופולריות של הספורט.
הפופולריות של קרובות ה-Tag team החלה לצבור תאוצה מחוץ לסן פרנסיסקו רק במהלך שנות ה-30 של המאה ה-20. אליפות ה"עולם" הראשונה של קרבות ה-Tag team נערכה במהלך שנות ה-50 המוקדמות בסן פרנסיסקו.
בהמשך החלו להיערך אף קרבות Tag team בהם מעורבים שלושה צוותים.
בדרך כלל, כל צוות Tag team כולל שני מתאבקים ולכן תחרויות אלה נקראים לעיתים "קרבות זוגות" בעברית.
באירוע סדרת ההשרדות (Survivor Series) של ה-WWE המופעים העיקריים הם מספר קרבות של ארבעה מול ארבעה מתאבקים, כאשר הצוות המנצח הוא זה שהצליח להדיח את כל המתאבקים של הצוות השני.
בדרך כלל הצוותים מאוגדים לפי מכנה משתף כלשהו (למשל: מתאבקים אמריקאים נגד מתאבקים זרים) או כחלק מהעלילה לפי מניע משותף ויריבות בין קבוצות, וזאת כדי להגביר את העניין בקרבות אלה.
עם השנים הפך המונח "Tag team" פופולרי גם כדי לתאר מקרים בהם שני אנשים או יותר משתפים פעולה כאשר כל אחד פעיל לסירוגין, למשל צמד אשר משתף פעולה בעת קיום דיבייט מול אדם אחר ואשר נוהג להתחלף באופן תדיר על מנת להתיש ולגבור על הצד השני.
D-Generation X (טריפל H ושון מייקלס)
The Hardy Boyz (מאט הארדי וג'ף הארדי)
E & C (אדג' וכריסטיאן)
הדאדליז (מוכרים גם כ-Team 3D ב-TNA) (באבא ריי דאדלי ודי-בון דאדלי)
Harlem Heat (בוקר טי וסטיבי ריי)
האחים סטיינר (סקוט סטיינר וריק סטיינר)
The Hart Foundation (ברט הארט וג'ים ניידהארט)
Tagged הוא אתר אינטרנט המהווה רשת חברתית מקוונת ומאפשר למשתמשים בו חיפוש חברים ומכרים ותיקים וחדשים ויצירת קשר עימם.
משרדי החברה שוכנים בסן פרנסיסקו שבקליפורניה, ארצות הברית.
האתר הוקם באוקטובר 2004 על ידי גרג צנג (המכהן כיום כמנכ"ל החברה) וג'והן שילר סמית'.
על פי נתוני החברה, רשומים בה נכון ל-2012 יותר מ-300 מיליון אנשים.
משתמשים בה באופן פעיל בכל חודש כ-19 מיליון איש ברחבי העולם, מתוכם כ-4 מיליון בארצות הברית.
ב-2011 רכשה החברה את תוכנת המסרים המיידיים הפופולרית "Digsby", רשת חברתית Hi5 וכן את אפליקציית המשחקים "WeGame", ושילבה אותן בשימוש באתר.
ב-2009 ספגה החברה ביקורת על שליחת דואר זבל רב ומטעה לתיבות האימייל של אנשים רבים, כדי לגייס אותם ואת חבריהם להצטרף לרשת.
היא נאלצה לשלם קנסות בשווי כ-1.4 מיליון דולר על כך, במספר הסדרי טיעון משפטיים שנקבעו עימה.
מאז שונתה מדיניות הפרטיות והגיוס של החברה.
Take Back the Night הוא שיר של הזמר האמריקאי ג'סטין טימברלייק.
השיר יצא לאור ב-12 ביולי 2013 כסינגל הראשון מאלבום האולפן הרביעי של טימברלייק, The 20/20 Experience 2 of 2. הקליפ לשיר צולם ב-18 ביולי 2013 בניו יורק סיטי.
pisiformis, בתעתיק לעברית: טֶנְיָה פִּיסִיפוֹרְמִיס) היא תולעת סרט טפילה השייכת למשפחת ה-Taeniidae, שאליה שייכות גם תולעי הסרט Taenia saginata ו-Taenia solium, החולקות עימה קרבה גנטית.
אולם חרף הקרבה הגנטית בין שלוש התולעים, בניגוד ל-Taenia saginata ו-Taenia solium, אין T.
pisiformis גורמת לתחלואה בבני האדם.
תפוצת הטפיל היא עולמית ועיקר התחלואה מתרחשת בקרב טורפים ממשפחת הכלביים (כלבים, זאבים, שועלים, תנים, זאבי ערבות) וממשפחת החתוליים (חתולים, שונרים).
pisiformis תולעת סרט, כוללת המורפולוגיה שלה 3 שלבים מוגדרים: שלב הביצה (Egg), שלב הפגית (Larva) ושלב הבוגר (Edult).
שלב הביצה - הביצים של T.
pisiformis, בדומה ליתר תולעי סרט, מופרשות בצואת המאכסן הסופי בתוך מקטע הניתק מגוף התולעת הבוגרת הקרוי Proglottid.
מבנה הביצים הוא מבנה דו-שכבתי קשיח ועמיד בפני תנאי סביבה עוינים, דוגמת טמפרטורה ויובש.
לביצים צורה מעוגלת בקוטר שיכול לנוע בין 32-38μm.
שלב הפגית - במערכת העיכול של מאכסן ביניים בוקעות הביצים ומהן מגיחות הפגיות.
לראשן של פגיות תולעי סרט (Scolex) צורה המזכירה קפסולה של פרג האופיום עם מספר כריות הדבקה (Suckers) וזרים של ווי אחיזה, באמצעותם נצמדות הפגיות אל רקמות המאכסן.
pisiformis יש 4 כריות הדבקה ו-2 מערכות של זרים בעלי 34-48 ווי אחיזה: חלקם קטנים, באורך של 130-180 מיקרון וחלקם גדולים, באורך של 200-295 מיקרון.
שלב הבוגר - במערכת העיכול של המאכסן הסופי מתפתחת התולעת הבוגרת.
אורכה של התולעת הבוגרת נע בין 30-150 ס"מ (במקרים מסוימים אורכה של התולעת עלול להגיע אף ל-2 מטרים) ורוחבה נע בין 4-7 מ"מ.
בדומה ליתר תולעי סרט גופן של טפילי T.
pisiformis בנוי מקטעים רבים, המכילים איברי רבייה זכריים ונקביים (Proglottids).
הרחם בתוך כל Proglottid מכיל 8-10 הסתעפויות לצדדים.
כל מקטע עובר, בתורו, הפריה עצמית וניתק מגוף התולעת לצורך הפצת הביצים.
pisiformis כולל מספר שלבים ומחייב את הימצאותם של מאכסנים שונים.
השלב הראשון במחזור חיי הטפיל מתאפיין בהטלת צואה של בעלי חיים (לרוב ממשפחת הכלביים), המהווים מאכסן סופי לתולעת זו.
בעל חיים הנגוע בתולעת T.
pisiformis מתאפיין בקצב הפרשה גבוה של מקטעי תולעת מופרים המכילים כ-40,000 ביצים.
עם הזמן מתפרק קרום ה-Proglottid והביצים מתפזרות בסביבה.
בשלב הבא הביצים, או מקטעי תולעת מופרים אשר מכילים את הביצים, נבלעים במהלך אכילה על ידי בעלי חיים המהווים מאכסן ביניים לטפיל (לרוב ארנביים ומכרסמים דוגמת עכברים וחולדות).
בתוך הקיבה והמעי הדק של בעלי חיים אלה בוקעות הביצים ומתוכן מגיחות הפגיות.
הפגיות קודחות דרך דופן המעי הדק וחודרות אל מערכת הדם הפורטלית, דבר אשר מאפשר ל-T.
לאחר שלב דגירה, שנמשך בין 2-4 שבועות, מתפזרות הפגיות בין האיברים הפנימיים הנמצאים בחלל הבטן, דוגמת מעיים, ובאזור חלל הצפק, של מאכסני הביניים.
לאחר הגעתן של הפגיות אל חלל הבטן הן יוצרות ציסטות אופייניות מאוד (קרויות Cysticerci) בסדר גודל של גרגיר אפונה, על מנת להתגונן בפני מערכת החיסון של מאכסני הביניים.
בשלב הבא של ההדבקה מאכסני ביניים הנגועים בטפיל נטרפים על ידי בעלי חיים המהווים מאכסן סופי לתולעת.
עם הגעת הבשר לתריסריון בוקעות הציסטות ומתוכן מגיחות הפגיות, אשר נצמדות אל דופן המעי הדק באמצעות מערכת ווי האחיזה וכריות ההדבקה שלהן.
לאחר 36-95 ימים (תלוי בסוג המאכסן הסופי) נהפכות התולעים לבוגרות, דבר המתאפיין בהצמחת מאות מקטעים המכילים איברי מין שמוכנים להפריה עצמית.
pisiformis, בדומה לתולעי סרט אחרים, אין מערכת עיכול ולכן קליטת נוטריינטים מתאפשרת, במעי הדק של המאכסן הסופי, באמצעות תהליך הדיפוזיה.
נוכחות מאכסן ביניים ומאכסן סופי, במהלך מחזור חיי T.
pisiformis, יובילו לפתוגנזה שונה בשני המקרים.
בקרב המכרסמים והארנביים, המהווים מאכסני ביניים במחזור חיי התולעת, הדבקות בטפיל תגרום להופעת ציסטות מרובות באיברי חלל הבטן, בקוטר שנע בין 5-7 מ"מ.
בכל ציסטה ניתן יהיה להבחין בפגית הנראית כנקודה לבנה צפה.
יחד עם זאת, הופעת הציסטות לרוב אינה קטלנית ואינה ניתנת לאבחנה חיצונית.
במדינות בהן מקובל להגיש בשר ארנבת מתגלות לעיתים ציסטות של T.
pisiformis, אולם, כאמור, הטפיל אינו מסוגל להדביק בני אדם ולכן בשר הנגוע בציסטות מתולעת זו נחשב ראוי לאכילה.
בקרב בעלי חיים המהווים מאכסן סופי במחזור חיי התולעת, הדבקות בטפיל עלולה לגרום למספר תסמינים קליניים.
בין התסמינים הבולטים ניתן למנות: אנמיה קלה (בעקבות פציעת דופן המעי הדק על ידי ווי האחיזה של הטפיל), כאבי בטן, שלשולים, עצירויות ובמקרים מסוימים אף חסימת מעיים המובילה למוות, זאת בשל גודלן של התולעים הבוגרות).
pisiformis מתאפשרת הן בשלב מאכסן ביניים והן בשלב מאכסן סופי.
אבחון ציסטות בנתיחה שלאחר המוות - שיטה נפוצה לאבחון וניטור הדבקות מכרסמים וארנביים ב-T.
ציסטות אלה, אשר נמצאות באיברי חלל הבטן של מאכסני ביניים, אופייניות מאוד בשל גודלן הקטן (כגודל גרגיר אפונה) ובהמצאות נקודה לבנה צפה, שהיא למעשה הפגית.
מיקרוסקופיה ישירה - זיהוי מקטעי תולעת מופרים וביצים במשטח צואה של מאכסנים סופיים באמצעות מיקרוסקופ אור.
pisiformis עלולה לסכן חיות מחמד דוגמת כלבים וחתולים.
אי לכך הדברת מכרסמים (עכברים וחולדות) וכן השגחה על מניעת צייד וטריפה של מכרסמים, אמורים להקנות רמת הגנה גבוהה בפני הדבקות.
הטיפול המקובל כיום כנגד T.
pisiformis, בדומה ליתר תולעי סרט, כולל את השימוש בתרופות הבאות:
פרזיקוונטל (Praziquantel) ואפסיפרנטל (Epsiprantel) - תרופות אלה מעלות את חדירות קרומי הטפיל ליוני סידן, דבר אשר מוביל לשיתוק שרירי הטפיל וכן מונעות את קליטת נוקלאוטידי אדנוזין, החיוניים לפעילות המטבולית של הטפיל.
מבנדאזול (Mebendazole) ו-פנבנדזול (Fenbendazole) - תרופות המעכבות את הפלמור של סיבי שלד התא מסוג מיקרוטובולים בקרב הטפיל.
ניקלוזאמיד (Niclosamie) - תרופה הגורמת להפרת צימוד במנגנון החמצון הזרחוני במיטוכונדריה של הטפיל.
במקרים חמורים יותר, כגון בעת חסימת מעיים על ידי התולעים הבוגרות, יש צורך בביצוע ניתוח דחוף על ידי הווטרינר.
Tagged Image File Format (בראשי תיבות TIF או TIFF, לפעמים מתורגם כקובץ "טיף") הוא פורמט אחסון (container) לקובצי תמונות מפת סיביות.
שיטת המיפוי של TIFF מבוססת על פיקסלים והיא כוללת תמיכה בריבוי שכבות.
TIFF הוא פורמט גמיש יחסית, אשר יכול להכיל קבצים באיכות גבוהה, תומך בצבעים מ־1 ועד 24 ביט, תומך ברקע שקוף, שומר את המידע על התמונות, תומך בכמה אלגוריתמים של דחיסה ללא איבוד מידע וניתן לשימוש במכשירי ובתכנות פקס, סורקים, מדפסות ותכונות לזיהוי כתב או לפרוק ועיבוד תמונה.
לכן הוא פופולרי בקרב גרפיקאים, בדפוס, צלמים ובתעשיית ההוצאה לאור.
הפורמט נוצר ופותח במקור בשנות השמונים על ידי חברת אלדוס (Aldus) לשימוש בתוכנת הוצאה לאור שולחנית מתוצרתה וכיום הוא בבעלות חברת אדובי מערכות (Adobe Systems).
Tactical Ops: Assault on Terror (בתרגום חופשי לעברית: קומנדו טקטי: מתקפה נגד הטרור; ידוע בפשטות בתור Tactical Ops) הוא משחק פעולה מגוף ראשון מרובה משתתפים ברשת, ששוחרר בשנת 1999 בתור מוד למשחק Unreal Tournament ויצא, לאחר שצבר פופולריות בקרב שחקנים, בשנת 2002 כמשחק עצמאי.
המשחק הוא בעל סגנון משחק דומה למשחק Counter Strike.
עם יציאתו של קונטר סטרייק לשוק, שהתחיל את דרכו כמוד שפותח למשחק Half-Life וצבר פופולריות רבה עקב סגנונו הייחודי, החלה תופעה של מודים דומים בסגנון שפותחו עבור משחקים שונים, כשהידועים ביותר הם Urban Terror (שיצא כמוד למשחק Quake 3) ו-Tactical Ops שיצא כמוד לUnreal Tournament.
בדומה למשחקים בסגנון זה, במשחק נחלקים השחקנים לשתי קבוצות, טרוריסטים ויחידות לוחמה בטרור.
שתי הקבוצות נלחמות זו בזו על מנת להשיג את מטרת המפה (סביבת המשחק) הספציפית בה מתרחש המשחק.
המשחק שוחרר כמשחק עצמאי ב-24 באפריל 2002 ואינו דורש יותר את המשחק Unreal Tournament כדי לפעול - בדומה לשני מתחריו בשוק שצוינו לעיל.
עם שחרורו נוספו מפות חדשות למשחק שלא כלולות בגרסת החינם של המשחק.
הגרסה האחרונה למשחק הייתה 3.4.0 אך עקב בקשות של מעריצים אטארי נתנה להם אפשרות לפתח פאטץ' נוסף למשחק.
גיימרים רבים תיארו את המשחקיות של המשחק בתור מעין שילוב של המשחקיות של קונטר סטרייק עם זו של אנריל.
חלק מהביקורות שיבחו את המשחק בגלל הגרפיקה שלו שעלתה על זו של קונטר סטרייק עקב היתרון הגרפי של Unreal Engine על פני המנוע של קונטר סטרייק (GoldSrc המיושן ששימש את Half-Life).
עם זאת חלק טענו כי רוב המפות "ריקות" מבחינת פרטים ומונוטוניות.
בגרסה הראשונה היו רק 3 מודלים לשחקן שניתנו להתאמה אישית באמצעות סקינים.
בדומה לקונטר סטרייק (וגם בדומה לאנריל), גם למשחק זה נוצרו טורנירים ותחרויות רשמיות שמשתתפים בהם טובי השחקנים המקצוענים מרחבי העולם.
T בקפאוס (T Cephei) הוא כוכב ענק אדום משתנה מסוג מירה הנמצא במרחק ש לכ-620 שנות אור בקבוצת הכוכבים קפאוס.
בהירותו הנראית של T בקפאוס משתנה בין דרגות בהירות 5.2 ו-11.3 במחזוריות של 388 ימים וטמפרטורת פניו נמוכה ומוערכת בכ-2,400 קלווין.
Tails או The Amnesic Incognito Live System (בתרגום חופשי: "מערכת חיה, אלמונית וחולת שכחה"), היא הפצת גנו/לינוקס המבוססת על דביאן, שמטרתה לספק פרטיות ואנונימיות.
כל תעבורת האינטרנט במערכת מועברת דרך רשת Tor, וכל תעבורה שלא עוברת דרך רשת Tor נחסמת.
המערכת תוכננה כך שתאותחל על ידי תקליטור אתחול או דיסק און קי, ותפעל רק על זיכרון גישה אקראית ועל ידי כך לא תשאיר עקבות על המחשב שעליו הופעלה.
הסיסמה של Tails – "פרטיות לכולם, בכל מקום", מגדירה את שאיפתה לתת לכל אחד את הזכות לפרטיות.
Tails פורסמה לראשונה ב-29 בינואר 2009. היא יורשתה של מערכת ההפעלה אינקוגניטו , הפצה שהייתה מבוססת על ג'נטו.
מיזם Tor סיפק תמיכה כלכלית ל-Tails בראשית פיתוחה.
Tails גם קיבלה תרומות מפרויקט דביאן, מקרן מוזילה, ומהקרן לחופש העיתונות .
לורה פויטראס, גלן גרינוולד וברטון גלמן אמרו ש-Tails היה כלי מרכזי וחשוב במהלך עבודתם עם מסמכי אדוארד סנודן.
ב-3 ביולי 2014 דיווח ערוץ הטלוויזיה הגרמני דאס ארסטה שבקוד המקור של XKeyscore, תוכנת המעקב של הסוכנות לביטחון לאומי של ארצות הברית, נמצאו פקודות שנועדו לאתר את מי שמחפש את מילת המפתח: "Tails" במנוע החיפוש או קורא כתבה על Tails ומבקר באתר הבית של מערכת ההפעלה.
פקודה בקוד המקור של XKeyscore אף מכנה את מי שעושה שימוש ב-Tails כקיצוני: "כלי שקיצוניים משתמשים בו בפורומים מחתרתיים".
השם Tails או The Amnesic Incognito Live System בתרגום חופשי: "מערכת חיה, אלמונית וחולת שכחה", ניתן למערכת ההפעלה משום שאף מידע בה לא נשמר ולאחר הכיבוי המערכת חוזרת למצבה המקורי (אלא אם הוגדרה מחיצה מוצפנת).
Tor עם תמיכה בגשרים והממשק הגרפי של Onion Circuits.
NetworkManager עבור תצורת רשת קלה.
דפדפן Tor – דפדפן אינטרנט המבוסס על מוזילה פיירפוקס והותאם כדי להגן על האנונימיות ברשת Tor, שמגיע עם מספר תוספים כדי להשיג עוד יותר שליטה על הגלישה כגון: Torbutton, NoScript, HTTPS Everywhere ו-uBlock Origin.
פידג'ין עם OTR בשביל הצפנה מקצה-לקצה למסרים מיידיים.
Icedove לקוח אימיילים עם Enigmail בשביל תמיכה ב-PGP.
OnionShare תוכנה שבאמצעותה ניתן לשתף קבצים באופן אנונימי על גבי רשת השירותים הנסתרים של Tor.
Gobby בשביל כתיבת טקסט שיתופי.
Electrum לקוח ביטקוין קל לתפעול.
LUKS ו-GNOME Disks כדי להתקין ולהשתמש בהתקנים מוצפנים כגון: דיסק און קי.
GnuPG או GPG היא גרסת הקוד הפתוח לתוכנת PGP שנועדה להצפנת אימיילים ואימות.
Monkeysign כלי לחתימה וחילוף מפתחות PGP.
מקלדת וירטואלית שנועדה למנוע רשמי הקשות מבוססי חומרה.
MAT שנועד למחוק מטא דאטה מקבצים.
GtkHash כדי לאמת קבצים בעזרת פונקציית גיבוב.
Keyringer כלי שעושה שימוש מתוך הטרמינל כדי להצפין סודות משותפים באמצעות גיט.
Paperkey כלי שעושה שימוש מתוך הטרמינל כדי לגבות מפתחות PGP אל תוך דף.
ליברה אופיס חבילת יישומים משרדיים חופשית.
GIMP תוכנה לעריכה גרפית של תמונות ותצלומים.